als_Latn dik_Latn sag_Latn
Acarimi diplomatik mes Francës dhe SHBA-së duket se ende nuk është shuar. Pasi gazeta “Le Monde” publikoi një raport që tregonte se Agjencia Amerikane e Sigurisë, NSA ka përgjuar telefonata të shtetasve francezë, Presidenti Obama i telefonoi homologut Holond. Obama i shpjegoi zotit Holond se SHBA është në proces rishikimi të mënyrave se si i mbledhin informacionet shërbimet inteligjente. Sipas mediave, kreu i Elizesë është përgjigjur se për Francën është i papranueshëm spiunazhi mes dy vendeve mike. Një ditë më parë, ministri i Jashtëm i Francës, Fabius thirri për sqarime, ambasadorin amerikan në Paris. Çështja e përgjimeve të zyrtarëve dhe biznesmenëve francezë nga ana e amerikanëve, është më e fundit në skandalin që shpërtheu pak muaj më parë. Sipas prestigjiozes “Lë Mond”, më shumë se 70 milionë telefonata dhe SMS të shkëmbyera në Francë janë kontrolluar nga NSA. Ish-punonjësi i NSA-së, Eduard Snouden, i cili po qëndron përkohësisht si i strehuar politik në Rusi, tronditi botën me të dhënat që u ofroi mediave, për mënyrat se si SHBA-të spiunojnë vende të ndryshme.
als_Latn